Gösta Knutsson

**Gösta Lars August Knutsson**, opprinnelig *Johansson* (1908–1973), var en svensk radiomann, oversetter og barnebokforfatter. Flere av bøkene hans har blitt filmatisert.

## Navnebytte
Gösta Knutsson het opprinnelig Johansson til etternavn, men tok navnet Knutsson etter faren Knut, i tråd med den gamle, nordiske navnetradisjonen med patronymikon.

## Barnebokforfatter

### Pelle Svanslös/Petter Stump
Hans serie med barnebøker om katten Pelle Svanslös er svenske barnebokklassikere; den første boken ble utgitt i 1939. I 1997 viste SVT en julekalenderserie som handlet om Pelle Svanslös. Knutsson brukte mange av sine venner og bekjente som forelegg for figurene i denne serien; hovedfiguren Pelle Svanslös er forfatterens alter ego, og kattevenninnen Maja Gräddnos er Knutssons hustru Erna (1926–2023), som han giftet seg med i 1947 og som var datter av forfatteren og advokaten Uno Eng.

I perioden 1965–1972 ble det utgitt en Pelle Svanslös-tegneserie i Sverige.

Da noen av bøkene i denne serien første gang ble utgitt på norsk på 1940-tallet, fikk Pelle Svanslös fornorsket navnet sitt til «Petter Stump». På 1960-tallet ble de samme bøkene utgitt i norsk oversettelse på nytt, med samme oversetter (Elisabeth Hauge), men da hadde hovedfiguren beholdt navnet «Petter Svansløs».

### Nalle Lufs/Bamse Bums
Også bøkene om bjørnungen som i norsk oversettelse fikk navnet «Bamse Bums» (på svensk: Nalle Lufs) ble populære. Knutsson skrev tre bøker i denne serien; to av dem ble utgitt i norsk oversettelse.

### Ekornet Kurre Smack
I perioden 1962–1964 ble det utgitt seks barneplater med tilhørende teksthefter der Gösta Knutsson fortalte historier om ekornet Kurre Smack til en gruppe barn som var sammen med ham i studioet. Platene inneholdt også sanger. Hver utgivelse hadde et pedagogisk formål, som å lære barna klokken, eller formidle geografikunnskaper.

Det ble opprettet et eget plateselskap, «Kurre Smack-skivan», som stod som utgiver av disse platene og heftene.

### Andre figurer
Knutsson skrev også barnebøker om andre figurer, eksempelvis om duoen Tuff og Tuss.

### Oversettelser
Gösta Knutsson oversatte også en rekke barnebøker i bokserien «FIB:s gyllene bok». 

## Bibliografi (utvalg)

### Pelle Svanslös-serien

* 1939: *Pelle Svanslös på äventyr*, Bonnier
* 1940: *Pelle Svanslös på nya äventyr*, Bonnier – på norsk i 1944 med tittelen *Petter Stump på nye eventyr*, og i 1964 med tittelen *Pelle Svansløs på nye eventyr*
* 1941: *Pelle Svanslös i Amerika*, Bonnier – på norsk i 1946 med tittelen *Petter Stump i Amerika*, og i 1965 med tittelen *Pelle Svansløs i Amerika*
* 1942: *Pelle Svanslös klarar sig*, Bonnier
* 1943: *Hur ska det gå för Pelle Svanslös*, Bonnier
* 1944: *Pelle Svanslös och taxen Max*, Bonnier
* 1945: *Pelle Svanslös i skolan*, Bonnier – på norsk i 1965 med tittelen *Pelle Svansløs på skolen*
* 1946: *Heja, Pelle Svanslös*, Bonnier
* 1947: *Pelle Svanslös för de minsta*, Bonnier - illustrert av Lucie Lundberg
* 1947: *Pelle Svanslös och Maja Gräddnos*, Bonnier
* 1948: *Trillingarna Svanslös*, Bonnier
* 1949: *Pelle Svanslös köper julklappar*
* 1951: *Alla tiders Pelle Svanslös*, Bonnier
* 1951: *Pelle Svanslös' visor / musik: Erland von Koch ..*, Bonnier – oppført av Rogaland Teaters barneteater i 1972
* 1952: *Vill du läsa om Pelle Svanslös? : bredvidläsebok för skolans lågstadium / med illustrationer av Robert Högfeldt*, Bonnier
* 1957: *Pelle Svanslös och julklappstjuvarna*, Åhlén & Åkerlund/Bonnier - illustrert av Lucie Lundberg, i serien Barnens stora julkalender
* 1976: *Pelle Svanslös på maskerad*, Albert Bonniers förlag – på norsk i 1976 med tittelen *Pelle Svansløs på karneval*

### Serien om Nalle Lufs/Bamse Bums
* 1949: *Nalle Lufs* (barnebok), Bonnier – illustrert av Eva Alexandrowa
* 1950: *Nalle Lufs i farten* (barnebok), Bonnier – illustrert av Eva Alexandrowa. På norsk i 1955 som *Bamse Bums rømmer*, N.W. Damm & Søn; illustrert av Vinni Okolow Moa
* 1952: *Nalle Lufs och Skrutten* (barnebok), Bonnier – illustrert av Eva Alexandrowa-Lefferts. På norsk i 1956 som *Bamse Bums og Skrutten*, N.W. Damm & Søn; illustrert av Vinni Okolow Moa

### Barneplater om Kurre Smack

*1962: *Kurre Smack lär sig klockan : berättelse om en vetgirig ekorre*, utgitt av Kurre Smack-skivan
* 1962: *Sverige runt med Kurre Smack*, utgitt av Kurre Smack-skivan
* 1963: *Stort och smått kring Kurre Smack*, utgitt av Kurre Smack-skivan
* 1963: *Året runt med Kurre Smack, utgitt av Kurre Smack-skivan*
* 1964: *Jorden runt med Kurre Smack*, utgitt av Kurre Smack-skivan
* 1964: *Kurre Smack och alla husdjuren*, utgitt av Kurre Smack-skivan

### Andre barnebøker
* 1953: *Tuff och Tuss på äventyr* / omslag och illustrationer av Helga Henschen, Bonnier
* 1954: *Taxen Sofi*, Åhlén & Åkerlund - illustrert av Martin Lamm
* 1958: *Pigge Lunk*, Bonnier
* 1964: *Hasse Hare*, Kärnan
* 1964: *Johan och Pegg*, Seelig förlag - illustrert av Berndt-Rune Jäverbrandt, utgivelse for Nationalföreningen för trafiksäkerhetens främjande i samråd med Barnpsykologiska forskningsinstitutionen vid Stockholms universitet
* 1964: *Stackars Svarten*, Kärnan
* 1967: *Tomas och Trassel* (Läsa-själv-böcker), Bonnier
* 1968: *Duns och Luns* (Lätt att läsa-serien), Bonnier
* 1969: *Kung Kul* (Lätt att läsa-serien), Albert Bonniers förlag
* 1971: *Nicke med luggen*, Albert Bonniers förlag

## Vasaordenen
I 1965 ble Knutsson slått til ridder av Vasaordenen.

## Filmatiseringer (utvalg)

* 1985: *[[Pelle Svansløs i Amerikatt|Pelle Svanslös i Amerikatt]]* (animasjonsfilm)
* 1997: *Pelle Svanslös* (TV-serie) – vist som julekalender på SVT
* 2000: *[[Pelle Svanslös och den stora skattjakten]]* 
* 2020: *[[Pelle Svansløs (film fra 2020)|Pelle Svanslös]]* (animasjonsfilm)

## Referanser